b"\n_START_ARTICLE_\nMost Ha'penny\n_START_SECTION_\nIme\n_START_PARAGRAPH_\nPrvotno se je imenoval Wellingtonov most (po v Dublinu rojenem vojvodi Wellingtonu), nato most \xc4\x8dez reko Liffey (Liffey Bridge, irsko Droichead na Life), ki je danes uradno ime mostu, \xc4\x8deprav se najbolj pogosto imenuje most Ha'penny.\n_START_SECTION_\nZgodovina\n_START_PARAGRAPH_\nPred gradnjo mostu Ha'penny je \xc4\x8dez reko vozilo sedem brodov, ki jih je upravljal William Walsh. Bili so v zelo slabem stanju in Walsh je bil obve\xc5\xa1\xc4\x8den, da jih mora popraviti ali zgraditi most. Walsh se je odlo\xc4\x8dil za drugo mo\xc5\xbenost in dobil pravico, da od vsakogar, ki ga prestopi, dobi ha'penny (pol penija) mostnine naslednjih 100 let._NEWLINE_Sprva mostnina ni bila povezana s stro\xc5\xa1ki gradnje, temve\xc4\x8d s stro\xc5\xa1ki, ki so jih zara\xc4\x8dunavali brodarji, ki jih je zamenjal. Nadaljnji pogoj gradnje je bila zaveza, da ga bodo brez stro\xc5\xa1kov odstranili, \xc4\x8de bosta prvo leto most in mostnina motila me\xc5\xa1\xc4\x8dane Dublina._NEWLINE_Mostnina je bila s\xc4\x8dasoma pove\xc4\x8dana na penny-ha'penny (en peni in pol), vendar je bila leta 1919 zni\xc5\xbeana. Zaradi pobiranja mostnine so bili na obeh koncih mostu name\xc5\xa1\xc4\x8deni vrtljivi kri\xc5\xbei._NEWLINE_Gradnjo mostu je naro\xc4\x8dil takratni \xc5\xbeupan Dublina John Claudius Beresford podjetju Coalbrookdale v Angliji. Uporabljena je bila ruda, ki je bila izkopana v grofiji Leitrim v hribu Sliabh a Iarainn, mostni nosilci iz litega \xc5\xbeeleza so bili izdelani v 18 odsekih in nato odpeljani v Dublin. Oblikovanje in monta\xc5\xbeo je nadziral John Windsor, eden od vodij podjetja in oblikovalec.\n_START_SECTION_\nObnova in vzdr\xc5\xbeevanje\n_START_PARAGRAPH_\nLeta 2001 je 27.000 pe\xc5\xa1cev dnevno uporabljalo most in glede na to je raziskava pokazala, da je potrebna prenova. Most je bil zaradi popravila in prenove ponovno odprt decembra 2001 v svoji prvotni beli barvi._NEWLINE_Struktura je bila obnovljena tako, da je ohranila veliko svojih starih komponent, \xc4\x8deprav so bili nekateri elementi odstranjeni. Popravila sta opravila Harland in Wolff. _NEWLINE_Leta 2012 je dublinski mestni svet z mostu Ha'penny in bli\xc5\xbenjega mostu Millennium zaradi vzdr\xc5\xbeevanja in povzro\xc4\x8danja \xc5\xa1kode odstranil \xc5\xa1tevilne ljubezenske klju\xc4\x8davnice in prosil ljudi, naj jih ne pripenjajo ve\xc4\x8d. Leta 2013 je svet z mosta odstranil ve\xc4\x8d kot 300 kg klju\xc4\x8davnic in dodal oznake s pro\xc5\xa1njami, naj ljudje ne obe\xc5\xa1ajo klju\xc4\x8davnic na most. _NEWLINE_19. maja 2016 je bila 200-letnica mostu, kar so proslavili s simboli\xc4\x8dnim sprevodom, ki ga je vodil sedanji \xc5\xbeupan Cr\xc3\xadone N\xc3\xad Dh\xc3\xa1laigh, potomec J. C. Beresforda in Johna Windsorja iz Anglije."